Operátor zruší platformu pre svojich zákazníkov.
Telekom už 15. júna zruší "Telekom Fórum", ktorý je určený primárne pre zákazníkov operátora a mohli sa na ňom poradiť či zistiť riešenie svojho problému.
"Milí priaznivci Telekom fóra, za viac ako 7 rokov pomohla komunita na tomto fóre mnohým z vás. No prišiel čas posunúť sa ďalej. Rozhodli sme sa pristúpiť k vypnutiu Telekom fóra k 15. júnu 2022 a sústrediť pozornosť na iné zákaznícke kanály. Veľké ďakujeme patrí všetkým za priazeň, podporu, vaše otázky, múdre rady a dôveru," uvádza Telekom.
Nie je jasné, prečo ide operátor zrušiť spomínanú platformu. Je stále živá, pribúdajú nové témy a ľudia diskutujú o témach, ktoré sa týkajú mobilnej a pevnej siete, telefónov, ale aj zariadení a problémov, ktoré ich trápia.
V čase písania článku bolo súčasťou fóra necelých 103-tisíc členov a spolu v ňom je 14 647 tém a necelých 69-tisíc príspevkov.